**CRNA GORA**

**OPŠTINA NIKŠIĆ**

Sekretarijat za uređenje prostora i

zaštitu životne sredine

Broj: 07-350-sl

Nikšić, 07.12.2021godine.

**Z A P I S N I K**

Sa javne tribine sačinjen dana 07.12.2021. godine sa početkom u 16 časova, u sali broj 1 Opštine Nikšić povodom izlaganja Nacrta Programa uređenja prostora Opštine Nikšić za 2022. godinu, u prisustvu predstavnika Sekretarijata za uređenje prostora i zaštitu životne sredine kao obrađivača nacrta Programa i sedam građana.

Predstavnik Sekretarijata za uređenje prostora i zaštitu životne sredine, Sekretar Đorđije Manojlović, je upoznao prisutne da uređivanje predmetne oblasti proizilazi iz člana 244 Zakona o planiranju prostora i izgradnji objekata („Sl. List Crne Gore“ broj 64/17, 44/18, 63/18, 11/19, 82/20) kojim je navedeno je da danom stupanja na snagu ovog zakona prestaje da važi Zakon o regularizaciji neformalnih objekata ("Službeni list CG", br. 56/16, 13/17 i 47/17) i Zakon o uređenju prostora i izgradnji objekata ("Službeni list CG", br. 51/08, 34/11, 35/13 i 33/14), osim odredbi čl. 7, 16, 63, 64, 65, 67, 67a i 162c koje će se primjenjivati do donošenja plana generalne regulacije Crne Gore. U članu 16 Zakona o uređenju prostora i izgradnji objekata („Službeni list Crne Gore”, br. 51/08, 34/11,35/13 i 33/14), propisano je da Skupština lokalne samouprave donosi jednogodišnji program uređenja prostora koji obuhvata dinamiku uređenja prostora, izvore finansiranja, rokove uređenja, operativne mjere za sprovođenje planskog dokumenta, a naročito mjere za komunalno opremanje građevinskog zemljišta iz člana 65 ovog zakona, kao i druge mjere za sprovođenje politike uređenja prostora.

Prisutni građani su izložili svoje predloge i pitanja i to na sledeći način :

* **Milodarka Peković, stanar stambene zgrade na Bulevaru Vuka Mićunovića**, istakla je jako lošu situaciju u kojoj se nalazi prilaz stambenim zgradama koje se nalaze na tom području i nepostojanjem parking prostora. Ukazano je i na situaciju kojom jedan od postavljenih privremenih objekata onemogućava pristup sa Bulevara.
* Navedenu lokaciju je potrebno planski urediti, odnosno formirati Komisiju koja će izaći na teren i utvrditit stvarno stanje, izraditi projektnu dokumenataciju, kako bi se problemu pristupilo na adekvatan način.
* **Duško Marković,** NVO MEDIA TEAM je pohvalio rad ovog Sekretarijata i i ukazao na zainteresovanost mještana Lukova za uređenje Majdana, zaštitu životne sredine i uređenje terena sa čišćenjem i pošumnjavanjem. Napomenuo je da postoji saradnja sa Ministarstvom kapitalnih investicija, da je lokacija u lošem stanju i da je potrebno izvršiti uređenje. Takođe navedeno je da je put ka Vučju u izuzetno lošem stanju, i da je potrebna njihova sanacija.
* Građani u ulici Milana Papića su se obratili ovoj NVO organizaciji sa pitanjem kada će se otpočeti sa izvođenjem radova na rekonstrukciji pomenute ulice.
* Ispred Sekretarijata je iskazana spremnost za zakazivanje sastanka sa mještanima Lukova u vezi sa navedenim problemima.
* **Slavko Krivokapić MZ Trubjela**, Ukazao je da je lokalni put Trubjela-Trešnjevo u dužini od 4km u izuzetno lošem stanju, da je to područje na kojem žive dosta stari i nemoćni ljudi, da se MZ Trubjela nalazi na 24km udaljenosti od Nikšića. Iskazao je i interesovanje na temu opredijeljenih sredstava za asfaltiranje puteva u ruralnom području i na njihovoj lokaciji konkretno.
* Ispred Sekretarijata je iskazana spremnost za zakazivanje sastanka sa mještanima MZ Trubjela u vezi sa navedenim problemima.
* **Dragoljub Radulović MZ Župa**, iskazao je potrebu za učešću Opštine u realizaciji projekata na način što bi od strane Agencije za projektovanje i planiranje izradila:
	+ Projektnu dokumentaciju za mjesni centar
	+ Projektnu dokumentaciju za uređenje korita Gračanice na dionici Most Jugovići- Manastir Sv.Luke, u dužini od 700-800m
* Ukazao je i na potrebu nastavka radova na staroj školi,koji su započeti sa firmom „Uniprom“, gdje se planira kulturni centar i botanička bašta. Kada je u pitanju glavna saobraćajnica, naveo je da sredstva predložena Kapitalnim budžetom Crne Gore nijesu dovoljna ni za izradu projektne dokumentacije.
* Ispred Sekretarijata je iskazana spremnost za razmatranje pomenutih inicijativa.
* **Mihailo Miljanić, građanin**, postavio je pitanje da li su mjesne zajednice bile kontaktirane kako bi iskazali svoje potrebe i zahtjeve, koji su od velikog značaja za izradu ovog Programa. Ukazao je na potrebu postojanja jedinstvene liste puteva po mjesnim zajednicama, čija rekonstrukcija i izgradnja će biti finansirana iz sredstava IFAD fonda.
* Ukazao je i na potrebu razmatranja izrade Projekta rekonstrukcije lokalnog puta Velimlje-Crni kuk-Crkvice-Toljevina, u cilju rekonstrukcije i prekategorizacije u regionalni put. Saobraćajnicu Velimlje-Crni kuk-Crkvice-Toljevina, granica sa BIH, sada lokalni put, smatramo najznačajnijim putnim pravcem u ovom regionu, čija bi prekategorizacija, osnosno modernizacija, omogućila organizaciju autobuskog saobraćaja, na liniji Nikšić-Velimlje-Crni kuk-Crkvice-Bileća i obratno, intezivan tranzit –turistički saobraćaj iz pravca Srednje i Zapadne Evrope, Grahovu i dalje -Jadransko more, kao i enormno veću valorizaciju ukupnih potencijala ovog područja.
* Ispred Sekretarijata je iskazana spremnost za razmatranje pomenute inicijative.
* **Ilija Čvorović MZ Kočani**, predložio je rekonstrukciju ulice Krupačka u Kočanima, koja je u lošem stanju, čini jako frekventnu dionicu, koju je potrebno razmotriti kako kao jednu od prioritetnih za rekonstrukciju, obezbjedio se bezbjedan i funkcionalan saobraćaj.
* Ispred Sekretarijata je iskazana spremnost za razmatranje pomenute inicijative.

Od strane nadležnog lica zaiinteresovana javnost je obavještena da će se inicijativa razmotrititi, zakazati sastanci u skladu sa gore navedenim predlagačima inicijativa, kao i da će se jedinica lokalne samouprave putem svojih službi potruditi da ojača saradnju sa predstavnicima mjesnih zajednica.

Javna tribina je završena u 17.00 časova

**SEKRETAR**

 Zapisničar:

 Gordana Vujović Đorđije Manojlović dipl.ing.